ПОЗИВ ЗА ПОДНОШЕЊЕ ПОНУДА

Установа "Геронтолошки центар Београд"

Београд, Земун, Марије Бурсаћ 49

Интернет страница : [www.ugcb.rs](http://www.ugcb.rs/)

На основу члана 55. , 57., и 60. Закона о јавним набавкама („Службени гласник РС" број 124/2012,14/2015 и 68/2015) објављује

ПОЗИВ

за подношење понуда за набавку добара у отвореном поступку

ПРЕДМЕТ НАБАВКЕ - Добра: ЕЛЕКТРИЧНА ЕНЕРГИЈА

(назив и ознака из општег речника набавке: 09310000-5-ЕЛЕКТРИЧНА ЕНЕРГИЈА)

Поступак се спроводи ради закључења уговора о јавној набавци.

Право учешћа имају понуђачи која испуњавају обавезне услове за учешће у поступку предвиђене Законом о јавним набавкама (чл. 75.) и додатне услове (чл. 76.) предвиђене у овом поступку јавне набавке, а испуњеност услова се доказује достављањем доказа из члана 77.став 1. ЗЈН, у складу са Конкурсном документацијом.

Понуда мора бити припремљена и поднета у складу са позивом и Конкурсном документацијом.

Критеријум за доделу уговора је најнижа понуђена цена.

Место испоруке су сва мерна места Установе "Геронтолошки центар Београд" прикључена на дистрибутивни систем у категорији потрошње на ниском напону и широкој потрошњи (списак објеката је у прилогу 1.који је саставни део конкурсне документације).

Заинтересовани понуђачи могу преузети Конкурсну документацију на Порталу јавних набавки и на интернет страници наручиоца [www.ugcb.rs](http://www.ugcb.rs/).

Сва обавештења везана за предметну јавну набавку (обавештење о продужењу рока за подношење понуда, обавештење о изменама или допунама конкурсне документације, обавештење о додатним информацијама, појашњењима или одговорима на питања понуђача и сл.), Наручилац ће благовремено објављивати на Порталу јавних набавки и на својој интернет страници.

Наручилац не сноси одговорност уколико понуђач нема сазнања о објављеним документима на Порталу за јавне набавке из претходног става.

Додатне информације и појашњења у вези са припремањем понуде понуђачи могу тражити писаним путем, најкасније пет дана пре истека рока за подношење понуда тако што ће захтев за додатним информацијама и појашњењем доставити на број факса 011/2604-928 или на адресу Наручиоца: Установа „Геронтолошки центар Београд“ Београд, Земун, Марије Бурсаћ 49,са назнаком "За набавку број 30/2018", као и електронским путем на е-mail: djordjevicm@ugcb.rs са истом назнаком.

Наручилац ће додатне информације и појашњења у вези са припремањем понуде, у року од три дана од пријема захтева у писаном облику, објавити на Порталу јавних набавки и на својој интернет страници.

Понуде се достављају на српском језику у затвореној коверти или кутији затвореној на начин да се приликом отварања са сигурношћу може утврдити да се први пут отвара, непосредно или путем поште са назнаком: "ПОНУДА ЗА НАБАВКУ: ЕЛЕКТРИЧНА ЕНЕРГИЈА - НЕ ОТВАРАТИ", до 13.11.2018. године до 10,00 часова, позив на број ЈН-30/2018.

На полеђини навести назив и адресу подносиоца понуде (пожељно је навести и контакт телефон или е-mail адресу).

Рок за подношење понуда је 13.11 .2018. године до 10,00 часова у писарници Наручиоца.

Јавно отварање понуда извршиће се 13.11.2018. године у 10,15 часова, у просторијама Установе "Геронтолошки центар Београд" Београд, Земун, Марије Бурсаћ 49. Представник понуђача који ће присуствовати поступку отварања понуда и активно учествовати, дужан је да Комисији за јавну набавку преда писано пуномоћје/овлашћење.

Пуномоћје/овлашћење на основу кога ће присутни представник доказати овлашћење за активно учешће у поступку јавног отварања понуда (увид у понуде, давање примедби на поступак отварања, потписивање и преузимање Записника по завршеном отварању, итд...) мора бити оверено печатом и потписано од стране овлашћеног лица понуђача.

Уколико представник понуђача не достави наведено пуномоћје/овлашћење, представник ће бити третиран као општа јавност и неће моћи да активно учествују у поступку отварања.

Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личног документа (лична карта, пасош, возачка дозвола и др.). Уколико понуђач не достави наведени извода из АПР-а, Комисија ће, пре почетка отварања понуда, извршити проверу податка на сајту Агенције за привредне регистре.

Предвиђени период за доношење одлуке Наручиоца је 25 дана од дана јавног отварања понуда.

Неблаговремене понуде неће бити разматране.

Рок важења понуде не може бити краћи од 60 дана од дана јавног отварања понуда.

Контакт: Милица Ђорђевућ. Катарина Лазић, Служба за јавне набавке.